Kamu bisa jelasin ke aku soal Pèpèng dalam bahasa jawa?

Ferrasta Soebardi utawi langkung misuwur kanthi asma Pépéng () inggih punika satunggalipun artis lan pelawak Indonésia. Pépéng misuwur ing jagad panglipur Indonésia wiwit menang lomba lawak mahasiswa ing taun 1978 minangka juwara satunggal, kancanipun Krisna Purwana lan Nana Krip dados juwara kalih lan tiga. Kaliyan Krisna lan Nana Krip, Pépéng damel grup lawak ingkang dipunparingi nama Bahana Joke lan ugi FKR 246. Salajengipun damel grup musik humor, Gmselo (Gerak Musik Seloroh).

Pépéng lan kanca-kancanipun dados misuwur nalika kepanggih kaliyan Sys NS lan ngejak nggabung ing grup Sersans Prambors lan main filem Rojali lan Juleha taun 1979, Sama-sama Enak taun 1986, lan Anunya Kamu taun 1986.

Ing taun 1987, Sersan Prambors bibar, lan Pépéng milih karier dados punggawa kantor. Pépéng naté dados punggawa ing Bank Pinaesaan taun 1988 lan Bakrie Brothers taun 1989.

Taun 1992, namanipun Pépéng dados misuwur malih nalika dados panatacara ing acara telekuis Jari-jari, satunggalipun program acara interaktif kanthi piranti komunikasi tilpun sadangunipun tigang menit ingkang dipungagas déning RCTI.

Pépéng ugi nyobi terjun ing jagad pulitik kanthi dados kader Parté Keadilan Sejahtera (PKS) lan naté dipuncalonaken minangka lègislatif ing laladan Sumenep, Madura, Jawa Wétan.

Nalika 9 November 2005, Pépéng dipunvonis gadhah lelara Multiple Sclerosis ingkang damel lemes saraf motorik, sensorik, lan ootonom.